Brahmana
Store norske leksikon,Religion og filosofi,Religioner og livssyn,Hinduisme
Brahmana er en gruppe prosatekster fra 1000–700 fvt. på sanskrit, som gir detaljerte retningslinjer for hvordan vediske offerritualer skal utføres. Samtidig inneholder de forklaringer i form av myter omkring ritualenes opprinnelse og betydning.
Rett utførelse av offerritualenes ord og handlinger tillegges i Brahmana-tekstene avgjørende betydning for å opprettholde den kosmiske orden; her ligger en av kimene til hinduismens teologi. Den viktigste av Brahmana-tekstene er Shatapatha-brahmana, Brahmana med hundre deler.Brahmana (eller brahman) betegner også den person som er fylt av brahman, med andre ord en prest, et medlem av den høyeste av de fire kaster. Bare en brahmana hadde rett til å studere Veda og til å utføre de offerritualene som er beskrevet i Brahmana-tekstene. Les mer i Store norske leksikon brahmanismen hinduisme